Държавен вестник, бр. 3, 2010 г., стр. 117

БРОЙ  3	
Д Ъ Р Ж А В Е Н  В Е С Т Н И К 	
СТР.  117  
6. Маркирането на радиофармацевтиците и 
техният качествен контрол трябва да се провеждат 
от радиохимици или друг медицински специалист, 
преминал специализирано обучение от системата 
на следдипломното обучение.
7. Работещите трябва да имат удостоверение 
за правоспособност за извършване на дейности с 
източници на йонизиращо лъчение. Това удосто­
верение разрешава извършването на възложената 
работа в съответствие с изискванията на Закона 
за безопасно използване на ядрената енергия и 
се получава в учебни центрове, лицензирани от 
Агенцията за ядрено регулиране.
IV. Общи изисквания към звената по нукле­
арна медицина
1. Разкриването на структурите по нуклеарна 
медицина и дейността им се осъществява при 
спазване на Закона за лечебните заведения и 
подзаконовите нормативни актове по прилагането 
му, както и нормативните актове, регламентиращи 
работата с източници на йонизиращо лъчение.
2. Разполагането на източниците на йонизиращи 
лъчения и специализираната апаратура се извършва 
след разрешение, а извършването на дейността 
трябва да съответства на лицензията, издадена от 
Агенцията за ядрено регулиране, съгласно Закона 
за безопасно използване на ядрената енергия.
3. Всяка структура по нуклеарна медицина 
изпълнява своята дейност съгласно програма за 
осигуряване на качеството на дейността, вътре­
шен авариен план, инструкция за радиационна 
защита и програма за радиационен мониторинг, 
утвърдени от съответния управителен орган на 
лечебното заведение. 
4. За всеки апарат трябва да бъде осигурена 
техническа поддръжка, включваща профилактика 
с минимална периодичност 6 месеца или друга, 
ако е изрично предписана от производителя. 
Резултатите от тази поддръжка трябва да бъдат 
документирани в официални протоколи.
5. Всяка структура по нуклеарна медицина 
трябва да разполага според естеството на дейността 
си със следните помещения:
5.1. При провеждане на нуклеарномедицинска 
диагностика:
а) регистратура; 
б) помещение за неаплицирани пациенти, ча­
кащи за изследване;
в) помещение за аплициране на радиофарма­
цевтиците;
г) помещение за престой на аплицирани па­
циенти;
д) при изследванията с позитронна емисионна 
томография звеното трябва да разполага с поне 
два бокса за аплициране и престой на пациентите;
е) процедурни помещения – работни помеще­
ния със съответните апарати за извършване на 
изследванията; 
ж) консултативен кабинет;
з) хранилище за получени радиоактивни из­
точници;
и) радиохимична лаборатория – помещение за 
подготовка на радиофармацевтиците; 
к) санитарни възли за персонала и за неапли­
цирани пациенти;
л) санитарни възли за аплицирани пациенти; 
м) хранилище за радиоактивни отпадъци;
н) чисти помещения за персонала.
5.2. Активността на радиофармацевтика трябва 
да се измерва с активиметър за всеки пациент 
преди аплицирането є.
5.3. Помещенията трябва да бъдат функционално 
свързани така, че да не се смесват потоците на 
аплицираните с радиофармацевтици от неапли­
цирани пациенти.
5.4. При провеждане на метаболитно лечение 
с I-131, изискващи хоспитализация:
а) хранилище за получени радиоактивни из­
точници;
б) помещение за подготовка на радиофарма­
цевтиците;
в) помещение за аплициране (раздаване) на 
радиофармацевтиците;
г) стаи за хоспитализирани аплицирани пациен­
ти, снабдени със собствен санитарен възел, свързан 
с канализация, отговаряща на нормативните актове;
д) помещение за разпределяне на храната, 
мивка и шкаф за съдовете;
е) хранилище за радиоактивни отпадъци;
ж) миялна за измиване и дезактивация на съдове 
и инструменти, както и помещение за изпиране 
на спалното бельо, свързани с канализация, от­
говаряща на нормативните актове;
з) санпропускник за пациенти с душ, кабини за 
преобличане и контролен радиометричен пункт, 
които трябва да бъдат достатъчно големи, за да 
може болният да се обслужва от санитар;
и) чисти помещения за персонала.
5.5. При провеждане на метаболитно лечение 
без хоспитализация изискванията за помещения са 
същите както при провеждане на нуклеарномеди­
цинска диагностика, с изключение на процедурите 
с апаратурата.
5.6. Всички помещения трябва да отговарят на 
действащите здравни изисквания и на изискванията 
за работа с радиоактивни източници.
5.7. Лицата, извършващи работа с радиофар­
мацевтици и (или) обслужващи болни, лекувани 
с радиофармацевтици, трябва да носят специално 
работно облекло  –  престилка (от непромока­
ем материал), шапка, ръкавици и обувки. При 
извършване на дейности, свързани с повишен 
риск за разпръскване на открити радиоактивни 
вещества с висока активност, се поставя и цяла 
пластмасова престилка. 
5.8. В хранилището за получени радиофарма­
цевтици и в помещението за подготовката им 
трябва да има оловна защита за източниците на 
гама-лъчение и плексигласова за източници на 
бета-лъчение. 
5.9. Помещението за радиохимия, в което 
приготвят радиофармацевтичните вещества и се 
разпределят индивидуалните дози за всеки пациент, 
етикетирани и поставени в оловна защита, трябва 
да е разположено непосредствено до хранилище­
то. В него трябва да са монтирани измерител на 
активността и радиохимична камина. В камината 
трябва да има устройство за загряване на радио­
фармацевтичните вещества при необходимост.